open-index/open-wikipedia-markdown huggingface dataset:
მაჭარა

**მაჭარა** (დიდი და პატარა) — მდინარე საქართველოში, აფხაზეთის ავტონომიური რესპუბლიკის გულრიფშის მუნიციპალიტეტში. სიგრძე 21,2 კმ, აუზის ფართობი 110 კმ². *დიდ მაჭარას* სათავე აქვს სოფელ წებელდის მახლობლად, ზღვის დონიდან 435 მ, *პატარა მაჭარას* - მის დასავლეთით, ზღვის დონიდან 950 მ. ერთდებიან სოფელ მერხეულთან. ერთვის შავ ზღვას სოფელ მაჭარასთან. საზრდოობს წვიმისა და მიწისქვეშა (კარსტული) წყლით. ხშირად იცის წყალმოვარდნა. წყალუხვია ცივ პერიოდში, წყალმცირეა ივლის-სექტემბერში. წყლის საშუალო წლიური ხარჯი 4,4 მ³/წმ.

## ლიტერატურა
კატეგორია:აფხაზეთის ავტონომიური რესპუბლიკის მდინარეები
კატეგორია:შავ ზღვაში ჩამდინარე მდინარეები
ნათლია II (ფილმი)

**ნათლია II** () — ამერიკული კინოაკადემიის ოსკარის მფლობელი ფილმი, რომელიც გადაღებულია 1974 წელს, ფრენსის ფორდ კოპოლას მიერ, მარიო პიუზოს სცენარის მიხედვით. ფილმში მონაწილეობენ მსახიობები: ალ პაჩინო, რობერტ დიუვალი, დაიან კიტონი, რობერტ დე ნირო, ჯონ კაზალე, ტელია შირი, ლი სტრაზბერგი და სხვა.

## სიუჟეტი
კორლეონეს კლანს სათავეში დონ ვიტოს უმცროსი ვაჟი, მაიკლი ჩაუდგა. იგი ოჯახურ ბიზნესს უძღვება, აძლიერებს და აფართოებს თავისი კლანის გავლენას. კორლეონეს კლანის ახალი მმართველებისთვის არ არსებობს მორალური დაბრკოლებები დასახული მიზნების მისაღწევად. პატრიარქალურ სიცილიურ ტრადიციებისა და კანონების ნაცვლად მაიკლ კორლეონე მაფიაში პრაგმატულ და სასტიკ მეთოდებს დანერგავს. აწყობილ  ფილმი პარალელურად მოგვითხრობს დონ ვიტო კორლეონეს ბავშვობისა და ახალგაზრდობის შესახებ.

## როლებში
*ალ პაჩინო — მაიკლ კორლეონე
*რობერტ დიუვალი — ტომ ჰეიგენი
*დაიან კიტონი — ქეი ადამსი
*ჯონ კაზალე — ფრედო კორლეონე
*რობერტ დე ნირო — ახალგაზრდა ვიტო კორლეონე
*ტალია შირი — კონი კორლეონე
*ლი სტრასბერგი — ჰიმენ როთი
*მაიკლ გაზო — ფრენკ პენტანგელი
*მორგანა კინგი — კარმელა კორლეონე
*ჯო სპინელი — ვილი კისი
*რიჩარდ ბრაითი — ალ ნერი

## ჯილდოები
ფილმი წარდგენილი იყო კინოაკადემიის ოსკარზე 11 ნიმინაციაზე, და მოიგო ექვსი.

**ოსკარი**
*საუკეთესო სურათი
*საუკეთესო რეჟისორი: ფრენსის ფორდ კოპოლა
*საუკეთესო ადაპტირებული სცენარი: მარიო პიუზო, ფრენსის ფორდ კოპოლა
*საუკეთესო მსახიობი მამაკაცი მეორეხარისხოვან როლში: რობერტ დე ნირო

**BAFTA**
*BAFTA საუკეთესო მსახიობი კაცისთვის მთავარ როლში: ალ პაჩინო

## იხილეთ აგრეთვე 
*ნათლია
*ნათლია III
* ნათლია (რომანი)
*The Godfather: The Game

## რესურსები ინტერნეტში 
* 
* ნათლია II TCM ფილმების მონაცემთა ბაზაში
* ნათლია II Filmsite.org-ზე
* ნათლია II Allmovie 
* ნათლია II ის პოსტერები MoviePosterDB.com-ზე 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:იტალიურენოვანი ფილმები
კატეგორია:ფრენსის ფორდ კოპოლას ფილმები
კატეგორია:1974 წლის ფილმები
კატეგორია:ნათლია
კატეგორია:ფილმები მაფიის შესახებ
კატეგორია:აშშ-ის ფილმების ეროვნული რეესტრის ფილმები
ჟოზეფ ბონაპარტი

thumb|150px|ჟოზეფ ბონაპარტი
**ჟოზეფ ნაპოლეონ ბონაპარტი** (დ. 7 იანვარი, 1768 ხმელთაშუა ზღვის კუნძულ კორსიკის ქალაქ აიაჩოში — გ. 28 ივლისი, 1844) — ნეაპოლის (1806–1808), შემდეგ კი ესპანეთის მეფე (1808, 6 ივნისი – 1813, 11 დეკემბერი), მაგრამ 1812 წლის 13 ივნისს ის დაბრუნდა საფრანგეთში.

იყო მეორე ვაჟი კარლო ბუონაპარტესი და ლეტიცია რამოლინოსი. მას ჰყავდა 12 დედმამიშვილი:

* ნაპოლეონ ბუონაპარტე (1764/1765 – 17 აგვისტო 1765)
* მარია ანა ბუონაპარტე (3 იანვარი 1767 – 1 იანვარი 1768)
* ნაპოლეონ ბონაპარტი (15 აგვისტო 1769 – 5 მაისი 1821)
* მარია ანა ბუონაპარტე (1770), 
* მარია ანა ბუონაპარტე (14 ივლისი – 23 ნოემბერი 1771), 
* ერთი დაუბადებელი ძმა
* ლუსიენ ბონაპარტი(21 მაისი 1775 – 29 ივნისი 1840), 
* ელიზა ბონაპარტი (13 იანვარი 1777 – 7 აგვისტო 1820), 
* ლუის ბონაპარტი (2 სექტემბერი 1779 – 25 ივლისი 1844), 
* პოლინ ბონაპარტი (20 ოქტომბერი 1780 – 9 ივნისი 1825), 
* კაროლინ ბონაპარტი (24 მარტი 1782 – 18 მაისი 1839), 
* ჟერომ ბონაპარტი (15 ნოემბერი 1784 – 24 ივნისი 1860).

## იხილეთ აგრეთვე 
*ბაიონის კონსტიტუცია

## რესურსები ინტერნეტში 
*Joseph Bonaparte at Point Breeze 
*Joseph Bonaparte and the Jersey Devil  
*Antiguo Régimen: José I Bonaparte 

კატეგორია:ესპანეთის მეფეები
კატეგორია:ნეაპოლის მეფეები
კატეგორია:ბონაპარტები
კატეგორია:დაბადებული 7 იანვარი
კატეგორია:დაბადებული 1768
კატეგორია:გარდაცვლილი 28 ივლისი
კატეგორია:გარდაცვლილი 1844
კატეგორია:მასონები
კატეგორია:ტახტიდან გადამდგარი მონარქები
მახაში (მრავალმნიშვნელოვანი)

**მახაში** შეიძლება აღნიშნავდეს:
* მახაში — სოფელი ლენტეხის მუნიციპალიტეტში;
* მახაში — სოფელი ცაგერის მუნიციპალიტეტში.
ლუსიენ ბონაპარტი

thumb|ლუსიენ ბონაპარტი 

**ლუსიენ ბონაპარტი** (დ. 21 მაისი, 1775 — გ. 29 ივნისი, 1840) — კანინოს პირველი უფლისწული 1814 წლიდან. ეს ტიტული მას ნაპოლეონ ბონაპარტმა უბოძა.

ჰყავდა 12 დედმამიშვილი.
*ნაპოლეონ ბუონაპარტე (დ. 1764/1765 — გ. 17 აგვისტო, 1765)
*მარია ანა ბუონაპარტე (დ. 3 იანვარი, 1767  — გ.  1 იანვარი, 1768)
*ჟოზეფ ბონაპარტი (დ. 7 იანვარი, 1768  — გ. 28 ივლისი, 1844)
*ნაპოლეონ ბონაპარტი (დ. 15 აგვისტო, 1769  — გ. 5 მაისი, 1821)
*მარია ანა ბონაპარტე (1770), 
*მარია ანა ბონაპარტე (დ. 14 ივლისი  — გ. 23 ნოემბერი, 1771)
*ერთი დაუბადებელი ძმა
*ელიზა ბონაპარტი (დ. 13 იანვარი, 1777  — გ. 7 აგვისტო, 1820)
*ლუის ბონაპარტი (დ. 2 სექტემბერი, 1779  — გ. 25 ივლისი, 1844)
*პოლინ ბონაპარტი (დ. 20 ოქტომბერი, 1780  — გ. 9 ივნისი, 1825) 
*კაროლინ ბონაპარტი (დ. 24 მარტი, 1782  — გ. 18 მაისი, 1839)
*ჟერომ ბონაპარტი (დ. 15 ნოემბერი, 1784  — გ. 24 ივნისი,1860)

## რესურსები ინტერნეტში
* ენციკლოპედია „ბრიტანიკა“

     

კატეგორია:ფრანგი დიპლომატები
კატეგორია:ბონაპარტები
კატეგორია:დაბადებული 21 მაისი
კატეგორია:დაბადებული 1775
კატეგორია:გარდაცვლილი 29 ივნისი
კატეგორია:გარდაცვლილი 1840
მახატლისძენი

**მახატლისძენი** — საქართველოს დიდგვარიან ფეოდალთა საგვარეულო XI-XIII საუკუნეებში. კამბეჩანის (დაახლოებით გვიანდელი ქიზიყი) ცენტრის — ხორნაბუჯის პატრონები. სხვადასხვა პერიოდში სხვადასხვაგვარად არიან მოხსენიებული: კოლონკელისძენი (XII ს.) — მახატლისძენი (XII საუკუნის ბოლო) — ხორნაბუჯელი (XIII ს.). XI-XII საუკუნეებში ამ საგვარეულოს ხელში იყო ჰერეთის ერისთავობა. მატიანეში მახატლისძენი მოხსენიებული არიან თამარის კარზე დაწინაურებულ კახეთ-ჰერეთის საგვარეულოთა შორის. XIII საუკუნეში ხორნაბუჯი საერისთავო ქვეყნიდან მახატლისძენთა მამულად იქცა, რის გამოც საგვარეულომაც ხორნაბუჯელთა სახელი მიიღო.

## ლიტერატურა
**ჯავახიშვილი ივ.,* ქართველი ერის ისტორია, წგნ. 2-3, თბ., 1965-1966;
**შოშიაშვილი ნ.,* ქსე, ტ. 6, გვ. 519, თბ., 1983

კატეგორია:საქართველოს ფეოდალური საგვარეულოები
კატეგორია:ჰერეთი
ელიზა ბონაპარტი

**მარია ანა ელიზა ბონაპარტი ბაჩიოჩი** (დ. 3 იანვარი, 1777, აიაჩო — გ. 7 აგვისტო, 1820) — კარლო ბუონაპარტესა და ლეტიცია რამოლინოს შვილი. ის იყო საფრანგეთის პრინცესა და ტოსკანას ჰერცოგინია. ელიზას ჰყავდა 12 დედმამიშვილი.

*ნაპოლეონ ბუონაპარტე (1764/1765 – 17 აგვისტო 1765)
*მარია ანა ბუონაპარტე (3 იანვარი 1767 – 1 იანვარი 1768)
*ჟოზეფ ბონაპარტი (7 იანვარი 1768 – 28 ივლისი 1844)
*ნაპოლეონ ბონაპარტი (15 აგვისტო 1769 – 5 მაისი 1821)
*მარია ანა ბუონაპარტე (1770), 
*მარია ანა ბუონაპარტე (14 ივლისი – 23 ნოემბერი 1771), 
*ერთი დაუბადებელი ძმა
*ლუსიენ ბონაპარტი (21 მაისი 1775 – 29 ივნისი 1840), 
*ლუის ბონაპარტი (2 სექტემბერი 1779 – 25 ივლისი 1844), 
*პოლინ ბონაპარტი (20 ოქტომბერი 1780 – 9 ივნისი 1825), 
*კაროლინ ბონაპარტი (24 მარტი 1782 – 18 მაისი 1839), 
*ჟერომ ბონაპარტი (15 ნოემბერი 1784 - 24 ივნისი 1860), 
 
## ოჯახი 
## რესურსები ინტერნეტში 
* ენციკლოპედია „ბრიტანიკა“

კატეგორია:ბონაპარტები
კატეგორია:დაბადებული 3 იანვარი
კატეგორია:დაბადებული 1777
კატეგორია:გარდაცვლილი 7 აგვისტო
კატეგორია:გარდაცვლილი 1820
ტრირ-ზიუდი

**ტრირ-ზიუდი** არის ქალაქ ტრირის 19 უბნიდან ერთ-ერთი რაინლანდ-პფალცის მხარეში.
thumb|უბნის მდებარეობა ტრირში
thumb|იესოს სახელობის ეკლესია ტრირ–ზიუდში
thumb|left|ებრაული სასაფლაო
## გეოგრაფია 
ტრირ-ზიუდი მდებარეობს უშუალო სიახლოვეს ქალაქი ცენტრში. უბანს ესაზღვრება სანქტ–ბარაბარასა და სანქტ–მათიასისა და მედარდის ქუჩები, მის დასავლეთით კი მიედინება მდინარე მოზელი და ტრირ–ზაარბრიუკენ–ლუქსემბურგის მიმართულებით მიმავალ ავტობანი.

## კულტურა და ღირსშესანიშნაობანი 
სანქტ–მათიასის სახელობის სააბატოში ასვენია წინასწარმეტყველი მათიასი (ქართ. მათე). აქაური მონასტერი ერთ–ერთი უძველესია ქალაქში. უბნის ერთ–ერთი საინტერესო სანახაობაა ბარბარას თერმები, რომელიც წარმოადგენს II საუკუნიდან შემორჩენილ **საბანაო და საცურაო დაწესებულებას**. ამ დაწესებულებას რომაელები არა მარტო ფუნქციონალურად გამოიყენებდნენ, არამედ დროის სატარებლადაც.

## ეკონომიკა და ინფრასტუქტურა 
### ტრანსპორტი 
ქალაქის ამ უბანში მდებარეობს ტრირის უნივერსიტეტის მიმართულებით გადასხვევი მაგისტრალი, რომელსაც უნივერსიტეტის სამხრეთ ნაწილში მივყავართ. ამ მიზეზის გამო საზოგადოებრივი ტრანსპორტი ისე კარგადაა ორგანიზებული, რომ **ტრირ–ზიუდის** უბანში მდებარე ნებისმიერი ავტობუსის გაჩერებიდან უნივერსიტეტის მიმართულებით ყოველ 6 წუთში გადის საზოგადოებრივი ტრანსპორტი, რის გამოც აქ ბევრი სტუდენტი ცხოვრობს. უბნის მთავარი ქუჩაა ზაარშტრასე.  

კატეგორია:ტრირი
მახვილი

**მახვილი** შეიძლება აღნიშნავდეს:
* მახვილი — საჩხვლეტ-საძგერებელი ან საჩეხი იარაღი
* მახვილი — ამა თუ იმ მარცვლის სხვაზე უფრო მკაფიოდ, გამოჩინებით წარმოთქმა
მახვილკუდანი

**მახვილკუდანი** () — ზღვის ფეხსახსრიანების რიგი მერისტომიანების კლასისა. მათი სხეულის სიგრძე 90 სმ აღწევს, გაბრტყელებულია, ბოლოვდება მახვილისებრი მორჩით, ზემოდან დაფარულია ოვალური გრძელი ჯავშნით. იკვებებიან მოლუსკებით და სხვა უხერხემლოებით. ცალსქესიანებია. მახვილკუდანთა 12 ნამარხი გვარი ცნობილია სილურულიდან. თანამედროვე მახვილკუდანი შეიცავს 3 გვარის 5 ტროპიკულ სახეობას: ერთი ატლანტის ოკეანეშია ცენტრალურ და ჩრდილოეთ ამერიკის სანაპიროებთან, დანარჩენები — აზიის სამხრეთ-აღმოსავლეთ და აღმოსავლეთ სანაპიროებთან. ამერიკასა და იაპონიაში მახვილკუდანი რეწვის ობიექტია (სასუქად იყენებენ).

## ლიტერატურა
კატეგორია:ფეხსახსრიანები
მახვილო

**მახვილო** — მთა საქართველოში, იმერეთის მხარის ხარაგაულის მუნიციპალიტეტის, სამცხე-ჯავახეთის მხარის ბორჯომის მუნიციპალიტეტისა და შიდა ქართლის მხარის ხაშურის მუნიციპალიტეტის ადმინისტრაციულ საზღვარზე. მდებარეობს ლიხის ქედის სამხრეთ დაბოლოებაზე, მდინარე ჩხერიმელის მარცხენა შენაკადის — ნუნისისწყლის სათავეში. სიმაღლე ზღვის დონიდან 1725 მ. აგებულია პალეოგენური ვულკანური წყებებით. კალთები ციცაბოა. შემოსილია შერეული ტყით.

## ლიტერატურა
კატეგორია:იმერეთის მხარის მთები
კატეგორია:სამცხე-ჯავახეთის მხარის მთები
კატეგორია:შიდა ქართლის მხარის მთები
მახისი

**მახისი** — ერედვის მუნიციპალიტეტის სოფლების შუა მახისისა და ქვემო მახისის ძველი სახელწოდება.

## ლიტერატურა
კატეგორია:საქართველოს სოფლების ძველი სახელწოდებები
მახისმაღალი

**მახისმაღალი** — მწვერვალი საქართველო რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს ხევსურეთის ქედზე, მდინარე არღუნის მარცხენა შენაკადის — მითხურის სათავეში, შატილის ჩრდილო-დასავლეთით. სიმაღლე ზღვის დონიდან 4007 მ. აგებულია ქვედაიურული თიხაფიქლებით. დამახასიათებელია ალპური და სუბალპური ლანდშაფტი.

## ლიტერატურა
## სქოლიო
კატეგორია:მცხეთა-მთიანეთის მხარის მთები
მარიას სვეტი (ტრირი)

thumb|მარიას სვეტი დანახული კონსტანტინეს ბაზილიკადან
**მარიას სვეტი** – ტრირში მარიამ ღვთისმშობლის პატივსაცემად აგებული ძეგლი. ძეგლის სიმაღლე კვარცხლბეკითურთ 40 მეტრი არის და შორიდანაც კარგად ჩანს. ძეგლი თავისი მდებარეობით ისე ზის არქიტექტონიკულ ლანდშაფტში, რომ ილუზიას ქმნის თითქოს მდინარე მოზელის მეორე, მარცხენა სანაპიროზე  მდებარე 300 მეტრიან მარკუსბერგს () უთანაბრდებოდეს სიმაღლით.

მარიას სვეტი აშენდა XIX საუკუნეში ქალაქ ტრირში კათოლიკურ და პროტესტანტულ მოსახლეობას შორის ურთიერთდაპირისპირებების ფონზე. 

2007 წლის გაზაფხულზე ტრირის ეპარქიის სახსრებით ჩატარდა ძეგლის სრული სარესტავრაციო და სარეგენერაციო სამუშაოები. სამუშაოების დასრულების შემდეგ 2007 წლის 14 სექტემბერს სვეტი ხელახლა აკურთხეს. კურთხევა აღასრულა ეპისკოპოსმა რაინჰარდ მარქსმა.

კატეგორია:ტრირი
კატეგორია:გერმანიის შენობა-ნაგებობები
მახელონები

**მახელონები** — ერთ-ერთი ძველი დასავლურ-ქართული ტომი, შეიძლება იგივე მაკრონები  (მახელონები მათი სახელის მოდიფიკაცია უნდა იყოს). V საუკუნის ანონიმი მწერალი მახელონებს ჰენიოხებთან ერთად მოიხსენიებს შავიზღვისპირა რაიონში, ტრაპეზუნტის აღმოსავლეთით, ახლანდელი რიზესა და ათინას შორის. მახელონებსა და ჰენიოხებს, II საუკუნის ავტორის ფლავიუს არიანეს ცნობით, საკუთარი პოლიტიკური გაერთიანება — „სამეფო“ ჰქონდათ, რომლის მეფე 131 წელს ყოფილა ანქიალე. „ანქიალეს სასახლე“, ე. ი. დედაქალაქი მდებარეობდა მდინარე პრიტანიდაზე (ახლანდელი ათინის აღმოსავლეთით 7-8 კმ-ზე), იმპერატორი ტრაიანე ანქიალეს შეხვედრია პართიაზე ლაშქრობის დროს ქალაქ სატალაში და დაუსაჩუქრებია. „მახელონებისა და ჰენიოხების სამეფო“ რომის ერთგული მოკავშირე ყოფილა. მახელონიას იხსენიებს ირანის მბრძანებელი შაპურ I-იც (242-272) თავისი ქააბა-ი-ზარდოშტის წარწერის ბერძნული ვარიანტში ირანს დაქვემდებარებული ქვეყნების დასახელების დროს.

## ლიტერატურა 
**Меликишвили Г. А.,* К истории древней Грузии, Тб., 1959;

კატეგორია:ქართული ტომები
ფარნავაზი

საკუთარი სახელი **ფარნავაზი** შეიძლება აღნიშნავდეს ერთ-ერთ შემდეგ პიროვნებათაგანს:

* ფარნავაზ I — ქართლის (იბერიის) მეფე (ძვ. წ. IV-III სს.);
* ფარნავაზ II — ქართლის (იბერიის) მეფე (ძვ. წ. I ს.).
ლეიდენი

**ლეიდენი** () — პატარა ქალაქი ნიდერლანდებში.

[thumb|left|250px|[შოთა რუსთაველი (ლეიდენი) ]]

კატეგორია:ნიდერლანდების ქალაქები
Webmoney

**Webmoney** — ელექტრონული ფული და ონლაინ საგადასახადო სისტემა (ტრანზაქცია ხორციელდება WebMoney Transfer-ით). WM Transfer Ltd, WebMoney Transfer Online Payment System-ის მფლობელი და ადმინისტრატორი დაარსდა 1998 წელს. სისტემა ძირითადად გათვლილია რუსეთზე თუმცა მას ფართოდ იყენებენ მთელ მსოფლიოში. დღეისათვის Webmoney-ს 4,5 მილიონზე მეტი დარეგისტრირებული მომხმარებელი ჰყავს.

## ფულადი აღნიშვნები 
* WMR - ეკვივალენტურია რუბლის, R საფულეში.
* WME - ეკვივალენტურია ევროსი, Е საფულეში.
* WMZ - ეკვივალენტურია აშშ დოლარის, Z საფულეში.
* WMU - ეკვივალენტურია გრივნასი, U საფულეში.
* WMY - ეკვივალენტურია სუმის, Y საფულეში.
* WMB - ეკვივალენტურია ბელორუსიული რუბლის, B საფულეში.
* WMG - ეკვივალენტურია ერთი გრამი ოქროსი, G საფულეში.
* WMC და WMD ეკვივალენტურია WMZ-სი C და D საფულეებში საკრედიტო ოპერაციებისთვის.

## WM იდენტიფიკატორი 
Webmoney სისტემაში რეგისტარციის შემდეგ ყველა მომხმარებელს ენიჭება თორმეტ ციფრიანი უნიკალური რიცხვი (WMID), მაგალითად WMID#012345678901. მომხმარებლებს შეუძლიათ შექმნან განუსაზღვრელი რაოდენობის საფულეები. ყველა ასეთი საფულე განისაზღვრება, საფულის შესაბამისი ერთი ასოთი და თორმეტი ციფრით (მაგ. Z123456789012, WMZ საფულისთვის)

## რესურსები ინტერნეტში 
* WebMoney-ს ოფიციალური საიტი
* wiki.webmoney.ru — სტატიები WebMoney-ს შესახებ;

კატეგორია:ელექტრონული საგადასახადო სისტემები
მახობელი

**მახობელი** () — ერთწლოვანი მცენარე გოქშოსებრთა ოჯახისა. მისი დატოტვილი ღეროს სიგრძე 30-100 სმ-ს აღწევს. თავაკებად შეკრებილი ცისფერი ყვავილები და თესლურა ნაყოფი აქვს. 

გავრცელებულია ხმელთაშუაზღვისპირეთში, ირანსა და კავკასიაში. გვხვდება როგორც დასავლეთ ისე აღმოსავლეთ საქართველოში. ყანების სატეველაა. კალოზე გალეწილ ხორბალს მისდევდა მისი თესლიც, 1-2% პურს ლურჯ ფერს აძლევდა. პური სურნელოვანი და რბილი იყო.

## ლიტერატურა
კატეგორია:გოქშოსებრნი
მახრა

**მახრა**, **ბოსტანა** () — მწერი სწორფრთიანების რიგისა. მისი სხეულის სიგრძე 3,5–5 სმ აღწევს. ბინადრობს ნიადაგში. მახრა ნაირმჭამელი მწერია, აზიანებს თითქმის ყველა მცენარეს, უმეტესად ბოსტან-ბაღჩის კულტურების მიწისქვეშა ნაწილებს. საქართველოში ყველგანაა გავრცელებული. დიდი რაოდენობით გვხვდება სარწყავ ნაკვეთებზე, წყალსატევების ნაპირებზე, სათბურებსა და კვალსათბურებში. 

მის წინააღმდეგ იყენებენ ბრძოლის აგროტექნიკურ და ქიმიურ ღონისძიებებს. აგროტექნიკური ღონისძიებებიდან აღსანიშნავია კვერცხის ბუდეების მოშლა-ამოყრა, საჭერი ორმოების მოწყობა. ქიმიური საშუალებიდან კარგ შედეგს იძლევა თესვა-რგვამდე 10–12 დღით ადრე მოშხამული მისატყუებელი მასალის შეტანა ნიადაგში.

## ლიტერატურა 
კატეგორია:სწორფრთიანები
მახრასებრნი

**მახრასებრნი**,* ბოსტანასებრნი* (), მწერების ოჯახი სწორფრთიანთა რიგისა. ცხოვრობენ ტენიან ნიადაგში. ნაირჭამია მავნებლებია, აზიანებენ როგორც ბოსტნეულ, ტექნიკურ და მარცვლოვან კულტურებს, ისე ხემცენარეებს, განსაკუთრებით სანერგე მეურნეობაში. ოჯახში 45 სახეობაა, გავრცელებულია ყველა კონტინენტზე. ყოფილ სსრკ-ში გვხვდება 3 სახეობა, რომელთაგან ფართოდაა გავრცელებული ჩვეულებრივი მახრა ანუ ბოსტანა (Gryllotalpa gryllotalpa). იგი განსაკუთრებით დიდი რაოდენობითაა დასავლეთ საქართველოში, სადაც ძლიერ აზიანებს მინდვრის, ბოსტნის და ბაღჩის კულტურებს. აღმოსავლეთ საქართველოში მეტწილად ბოსტნებშია გავრცელებული. იკვებება ძირითადად ფესვებით, ძირხვენებით, თესლით, ღეროებით და ახალგაზრდა აღმონაცენით, მახარასებრთა სრულ განვითარებას საქართველოში ერთი წელი სჭირდება.

## ლიტერატურა 
კატეგორია:სწორფრთიანები
მახრჩობელა

**მახრჩობელა** (Deschampsia) — მცენარეთა გვარი მარცვლოვანთა ოჯახისა. მრავალწლოვანი ბალახებია. აქვთ უმეტესად გაშლილი საგველა ყვევილედები, 2-3 ყვავილიანი თავთუნები. 

გვარში 60-მდე სახეობაა. გავრცელებულია ჩრდილოეთ და სამხრეთ ნახევარსფეროს ცივ და ზომიერ სარტყელში, ტროპიკების მთებში. საქართველოში 3 სახეობა იზრდება. 

Deschampsia caespitosa ფართოდ არის გავრცელებული მთის შუა სარტყლიდან ალპურ სარტყლამდე, ტენიან ნიადაგებზე. SiO2-ის შემცველობის გამო მას შედარებით დაბალი კვებითი ღირებულება აქვს. 

მდელოს სარეველაა. სუბალპური და ალპურ სარტყელში მშრალ ქვაღორღიან ნაშალებზე იზრდება Deschampsia flexuosa. მეჩხერკორდიანი მცენარეა. მისი რბილი ფოთლები საქონლის კარგი საკვებია. Deschampsia media გვხვდება მხოლოდ დასავლეთ საქართველოში მთის შუა სარტყლამდე მდელოებზე. დეკორატიული მცენარეებია.

## ლიტერატურა 
* *ნახუცრიშვილი შ.,* ქსე, ტ. 6, გვ. 521-522, თბ., 1983

კატეგორია:მარცვლოვანნი
მახრჩობელასებრნი

**მახრჩობელასებრნი**, *ცრუფეხანი* () — ქვეწარმავალთა ოჯახი გველების რიგისა. მუცლის ფარები მთელ მუცელს არ უფარავს. ზოგ მახრჩობელასებრნს კბილები ყბათაშორის ძვალზეც აქვს. უკანა კიდურებისაგან შემორჩათ ბრჭყალისებრი გამონაზარდები, მცირე ზომის ბარძაყისა და მენჯის ძვლები. აქვთ 1 ან 2 ფილტვი, მეტად მძლავრი სხეულის მუსკულატურა. მახრჩობელასებრთა ოჯახი შეიცავს როგორც დიდ გველებს — სიგრძით 10 მ-მდე (ბადებრივი პითონი), ისე პატარა ფორმებს (0,5 მ-მდე). ოჯახში 23 გვარის 80 სახეობაა. გავრცელებული არიან ყველა კონტინენტის სუბტროპიკებსა და ტროპიკებში, აგრეთვე წყნარი ოკეანის კუნძულებზე. ბინადრობენ ამაზონის ჭაობიანი ტყეებიდან შუა აზიის უდაბნოებამდე. იკვებებიან სხვადასხვა ხერხემლიანებით. მსხვერპლს იჭერენ კბილებით, ეხვევიან სხეულის რგოლებით და ახრჩობენ (აქედანაა სახელწოდება). ცნობილია განსაკუთრებით მსხვილ ეგზემპლართა თავდასხმის შემთხვევები ადამიანზე. ბევრი მახრჩობელასებრნის ტყავი გამოიყენება სხვადასხვა ნაკეთობის დასამზადებლად, ხორცი საკვებად.

თავდაპირველად მახრჩობელათა ოჯახს 3 დიდ ქვეოჯახად ყოფდნენ: პითონები, მახრჩობელები და ბოლიერინი. ამჟამად პითონებსა და ბოლიერინს ცალკე ოჯახებად განიხილავენ, მახრჩობელათა ოჯახში კი აერთიანებენ 2 ქვეოჯახს - მახრჩობელები (ანუ ამერიკული მახრჩობელები, ნამდვილი ბოა, ნამდვილი მახრჩობელები) და ქვეოჯახი - Erycinae (მთხრელი ფორმები. 3 გვარი 15 სახეობით, მათგან ერთი, Eryx jaculus ანუ დასავლური მახრჩობელა, აღმოსავლეთ საქართველოშია გავრცელებული).

## ქვეოჯახები 
ცენტრალური გვარი = *ბოა* - გრეი, 1825

## სქოლიო
## ლიტერატურა 
* *მუსხელიშვილი თ.,* ქსე, ტ. 6, გვ. 522, თბ., 1983

*
76 (ალბომი)

***76*** — ნიდერლანდელი დიჯეის, არმინ ვან ბიურენის სადებიუტო ალბომი. იგი გამოვიდა 2003 წელს. დისკი გამოსცა ლეიბლმა United Recordings.

## სიმღერების სია 
## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:არმინ ვან ბიურენის ალბომები
კატეგორია:2003 წლის სადებიუტო ალბომები
Shivers (ალბომი)

***Shivers*** — ნიდერლანდელი დიჯეი არმინ ვან ბიურენის მეორე სტუდიური ალბომი. გამოვიდა 2005 წელს. დისკი გამოსცა ლეიბლმა Armada Music.

## სიმღერების სია 
* 1.   Wall of Sound - 6:26
** ვოკალი და ავტორი - ჯასტინ სუისა
* 2.   Empty State - 7:31
** ვოკალი - მიკ ბარნსი, ავტორი - მარკუს სქულსი & მაიკლ ბარნსი
* 3.   Shivers - 7:33
** ვოკალი პროდიუსერი, ავტორი - ადრიან ბროიხუისი & რას ნითზანი, ვოკალი - სუზანა
* 4.   Golddiger - 4:47
** ვოკალი და ავტორი - მარტინ ჰეგენსი
* 5.   Zocalo - 8:40
** ელექტრონული ბასი - ჯოშ გაბრიელი, პროდიუსერი, ავტორი - გაბრიელ & დრესდენი
* 6.   Gypsy - 5:24]
** ვოკალი - რეი ვილსონი, ვოკალის მონტაჟი - არმინ ვან ბიურენი, ვოკალის მოწყობა - ანქლი ჯეკი
* 7.   Who Is Watching - 5:09
** ავტორი - აშხან ფარდოსტი & ნადია ალი, ვოკალი - ნადია ალი
* 8.   Bounce Back - 7:34
** პროდიუსერი და ავტორი -დიჯეი რემი & როლანდ კლინკენბერგი
* 9.   Serenity- 11:37
** პროდიუსერი - იან ვეინი
* 10. Hymne
** Hymne არის დამალული მუსიკა და არის ნაწილი სიმღერისა ”Serenity” CD-ზე, პროდიუსერი იან ვეინი
* 11. Simple Things - 7:08
** აიტიუნსის დამატებითი მუსიკა, ვოკალი - ჯასტინ სუისა

## ჩარტები
## რესურსები ინტერნეტში 
* ალბომი Discogs-ზე

## სქოლიო 
კატეგორია:არმინ ვან ბიურენის ალბომები
კატეგორია:2005 წლის ალბომები
კატეგორია:Armada Music-ის ალბომები
მეტალიკის დისკოგრაფია

აქ წარმოდგენილი ამერიკული მძიმე მეტალ ჯგუფ **მეტალიკის** დისკოგრაფია.

ჯგუფი დააარსეს ჯეიმზ ჰეტფილდმა (ვოკალი), რიტმული გიტარა) და ლარს ულრიხმა (დასარტყმელი საკრავები). მთავარ გიტარისტ დეივ მასტეინისა და ბასისტ რონ მაკგოვნის შეცვლის შემდეგ ჯგუფის შემადგენლობა ასე გამოიყურებოდა: ჰეტფილდი, ულრიხი, კირკ ჰემეტი (წამყვანი გიტარა) და კლიფ ბარტონი (ბას-გიტარა). მეტალიკამ დაიწყო დაკვრა ადგილობრივ კლუბებში  და გამოუშვა მათი ცნობილი დემო ''No Life 'til Leather* 1982 წელს. დემომ ჯონი ზაზულას ყურადღება დაიმსახურა, რომელმაც მეტალიკასა და საკუთარ ლეიბლს Megaforce Records კონტრაქტი გააფორმა. ჯგუფმა გამოუშვა სადებიუტო ალბომი *Kill 'Em All* 1983 წელს, ხოლო მომდევნო წელს - *Ride the Lightning*. მეორე ალბომის გამოსვლის შემდეგ მეტალიკამ კონტრაქტი გააფორმა Elektra Records-თან. 1986 წლის მარტში ჯგუფმა გამოუშვა მესამე სტუდიური ალბომი *Master of Puppets*, რომელიც გახდა მეტალიკის პირველი ოქროს ალბომი. ალბომის მხარდამჭერ ტურნეზე შვედეთში ავტოკატასტროფაში დაიღუპა კლიფ ბარტონი. ამის შემდეგ ჯგუფში მიიღეს ჯეისონ ნიუსტედი. ჯგუფის პირველი რელიზი ჯეისონთან ერთად იყო ქავერ ვერსიების EP. შემდეგი სტუდიური ალბომი *...And Justice for All* გამოვიდა 1988 წლის აგვისტოში და მიაღწია მეექვსე ადგილს ბილბორდ 200-ში. მეტალიკამ სამი წელის გაატარა ალბომის მხარდამჭერ ტურნეებში. *Metallica* 15-ჯერ იქნა შეფასებული პლატინად RIAA-ს მიერ. ორმაგი ქავერ ალბომისა და საკონცერტო ალბომის გამოშვების შემდეგ ჯეისონმა ჯგუფი დატოვა. 2003 წელს მეტალიკამ ჩაწერა მერვე სტუდიური ალბომი *St. Anger* ოფიციალური ბასისტის გარეშე. ჩაწერისას ბასზე უკრავდა მათი მუსიკალური პროდიუსერი ბობ როკი. ალბომის ჩაწერის შემდეგ მეტალიკაში მოვიდა ბასისტი რობერტ ტრუჰილო, მასთან ერთად ჯგუფმა გამოუშვა მეცხრე სტუდიური ალბომი *Death Magnetic* ლეიბლზე Warner Bros. Records, რომელსაც პროდიუსირება რიკ რუბინმა გაუწია. 2009 წლის აპრილში ჯგუფის კატალოგი განთავსდა iTunes Store-ზე სახელწოდებით *The Metallica Collection''. მეტალიკას ას მილიონზე მეტი ჩანაწერი აქვს გაყიდული მსოფლიოს მასშტაბით, აქედან 58 მილიონი მხოლოდ აშშ-ში.

2009 წლის ივნისში იტალიის  Rock TV-სთვის მიცემულ ინტერვიუში ლარსმა აღნიშნა, რომ მომდევნო ალბომს კვლავ რიკ რუბინთან ერთად გამოუშვებენ, თუმცა საამისო გეგმები ჯერ არ არსებობს.

## სტუდიური ალბომები 
## საკონცერტო ალბომები 
## ქავერ-ვერსიების ალბომები 
## სასაჩუქრე ყუთები 
## EP 
## სინგლები 
### სხვა სიმღერები, რომლებიც მოხვდნენ ჩარტებში 
## დემოები 
## საუნდტრეკები 
### მუსიკალური ვიდეოები
## DVD-ები 
## ფილმები 
## სქოლიო 
კატეგორია:მძიმე მეტალ ჯგუფების დისკოგრაფიები
კატეგორია:მეტალიკა
კატეგორია:როკ-ჯგუფების დისკოგრაფიები
მახსოვარი

**მახსოვარი**, ერთგვარი მოწმე  ძველ საქართველოში  — სასამართლოსთვის საინტერესო ხანდაზმული ფაქტის მომსწრე პირი, „ძველი საქმის მცოდნე“ და „თანამეჟამე“. მახსოვარი წყაროებში ზოგჯერ მოხუცებულად, „უფროს კაცად“ ან „მახსოვარ კაცად“ იწოდება და მოწმის გვერდით იხსენიება. მახსოვრის ჩვენების საფუძველზე სადავო საქმე ფიცის გარეშე შეიძლებოდა გადაწყვეტილიყო. ვახტანგ VI-ის სამართლის წიგნის 206-ე მუხლის თანახმად, უკეთუ „მამულისა თუ რასაც ფერის განაჩენი“ სადავო გახდება და „მაჴსოვარი აღარ ცოცხალ იყოს“, საქმე ფიცით წყდება, ხოლო როდესაც მოდავე მხარეს „მაჴსოვარი ეშოების და სწორე შეიტყობის“. დოკუმენტებში „სოფლების უფროსნი და მაჴსოვარნი კაცნი“, როგორც წესი, მრავლობითად იხსენიება.

## ლიტერატურა
კატეგორია:ძველი ქართული სამართალი
ბენი ბენასი

**ბენი ბენასი** (Marco Benassi დ. 12 ივლისი, 1967) — გრემის ჯილდოს მფლობელი იტალიელი დიჯეი და პროდიუსერი. მან სახელი გაითქვა 2002 წლის ზაფხულის ჰიტით ”Satisfaction". ბენი ბენასი შეფასებულია რიგით მეთხუთმეტე ყველაზე ცნობილ დიჯეებს შორის TheDJList-ის ვებგვერდზე  და 32-ე ოფიციალურ გლობალურ გამოკითხვაზე DJ Magazine-ში.
## ბიოგრაფია 
## დისკოგრაფია
### სტუდიური ალბომები 
* 2003: Hypnotica როგორც Benny Benassi
* 2004: Pumphonia  როგორც Benassi Bros.
* 2005: ...Phobia როგორც Benassi Bros.
* 2008: Rock 'n' Rave  როგორც Benny Benassi
* 2009: 54  როგორც Benny Benassi

## სქოლიო 
## რესურსები ინტერნეტში 
* ბენი ბენასის ოფიციალური საიტი
* ბენი ბენასის ოფიციალური რუსული საიტი 
* The DJ List-ზე 
* Discogs-ზე
* MySpace-ზე
* iLike-ზე 
* Last.fm-ზე
* MusicBrainz-ზე
* All Music Guide-ზე
* ბენი ბენასის მუსიკალური ვიდეოები 

კატეგორია:იტალიელი დიჯეები
კატეგორია:დაბადებული 12 ივლისი
კატეგორია:დაბადებული 1967
კატეგორია:ცოცხალი ადამიანები
მახტა

**მახტა** — სახელმწიფო  კომლობრივი გადასახადი გვიანდელ ფეოდალურ საქართველოში. იყო ფულადი და ნატურალური. იხდიდნენ მოქალაქეები, ქალაქში მცხოვრები სახელმწიფო გლეხები და საქართველოს მაჰმადიანური მოსახლეობა (ელი). გადასახადს განსაზღვრავდა გადამხდელთა ქონებრივი მდგომარეობა.

## ლიტერატურა
**გვახარია ლ.,* სახელმწიფო ბეგარა-გადასახადები აღმოსავლეთ საქართველოში XIX საუკუნის პირველ ნახევარში, თბ., 1960;
**Месхишвили Ш. А.,* Города и городской строй феодальной Груыии XVII № XVIII вв., Тб., 1959;

კატეგორია:ფეოდალური საქართველო
DJ Magazine

**DJ Magazine**  — ყოველთვიური ინგლისური მუსიკალური ჟურნალი დიჯეების შესახებ. ჟურნალის გამოშვება დაიწყო 1991 წელს. 1997 წლიდან ჟურნალი მკითხველების გამოკითხვის საფუძველზე ავლენს წლის საუკეთესო დიჯეის.

## ისტორია 
## რესურსები ინტერნეტში 
* ოფიციალური საიტი

კატეგორია:ბრიტანული მუსიკალური ჟურნალები
კატეგორია:ინგლისურენოვანი ჟურნალები
კატეგორია:ყოველთვიური ბრიტანული ჟურნალები
კატეგორია:ჟურნალები დაარსებული 1991 წელს
ტრანსი (მუსიკა)

**ტრანსი** — ელექტრონული მუსიკის ერთ-ერთი ჟანრი, რომელიც 1990-იანებში, გერმანიაში განვითარდა. სტილის დამახასიათებელი ნიშან-თვისებებია: რიტმი, 130 დან 160 დარტყმამდე წუთში (bpm), განმეორებადი მელოდიის ან ფრაზის არსებობა და მუსიკალური ფორმა. 
 
ტრანსის ჩემოყალიბებას უკავშირებენ ტექნოს და გოას. ტრანსმა ეს სახელწოდება განმეორებადი, შეუფერხებლად ცვლადი ბასისა და რიტმული მელოდიის გამო მიიღო, რომელმაც მსმენელი შეიძლება რაღაც ტრანსის მსგავსს მდგომარეობაში ჩააგდოს.

## სქოლიო
კატეგორია:ელექტრონული მუსიკის ჟანრები
კატეგორია:ტრანსი
10 Years (ალბომი)

***10 Years***  — არმინ ვან ბიურენის კომპოზიციების კრებული. გამოვიდა 2006 წელს. დისკი გამოსცა ლეიბლმა Ultra Records.

## სიმღერების სია 
## რესურსები ინტერნეტში 
*ინფორმაცია საიტზე Discogs

კატეგორია:არმინ ვან ბიურენის ალბომები
კატეგორია:2006 წლის კომპილაციური ალბომები
მახუნცეთი

[მინი|[მახუნცეთის ხიდი, ქვედა მახუნცეთში]]
**მახუნცეთი** — აჭარის ავტონომიური რესპუბლიკის ქედის მუნიციპალიტეტის სოფლების ზედა მახუნცეთისა და ქვედა მახუნცეთის ძველი სახელწოდება. ოსმალეთის მმართველობის დროს სოფ. მახუნცეთი შედიოდა ქვემო აჭარის ნაჰიეში. ისტორიული მახუნცეთის ტერიტორიაზე შემორჩენილია შუა საუკუნეების თაღოვანი ხიდი.

თანამედროვე ტერიტორიული დაყოფით (2025 წლის მდგომარეობით) მახუნცეთის ადმინისტრაციულ ერთეულში შედის სოფლები: ზედა ბზუბზუ, ზედა მახუნცეთი, ზუნდაგი, მილისი, ნამლისევი, უჩხითი, ქვედა ბზუბზუ, ქვედა მახუნცეთი, ქოსოფელი.

## ლიტერატურა
## სქოლიო
კატეგორია:ქედის მუნიციპალიტეტის ისტორიული სოფლები
მაჯამა

**მაჯამა** (არაბ. ﻣﺠﻤﻮﻋﻪ ,ﻣﺠﺎﻣﻴﻊ კრებული) — სპარსულ პოეტიკაში სხვადასხვა მნიშვნელობის მქონე ტერმინი. უპირველესად აღნიშნავს რამდენიმე ან ერთი პოეტის ლექსთა კრებულს. ამას გარდა, მაჯამას უწოდებენ ისეთ ლექსს, რომელშიც თავმოყრილია სხვადასხვა პოეტური ხერხი, ჩამოთვლილია საგნები თუ ტერმინები. მაჯამა აერთიანებს ერთგვაროვანი ხერხებითა თუ თემატიკით დაკავშირებულ ლექსებსაც.

ქართულ პოეზიაში მაჯამა, როგორც ლიტერატურული ხერხი, გვხვდება ჯერ კიდევ კლასიკურ ქართულ პოეზიაში (ჩახრუხაძე, შავთელი, რუსთაველი). შემდეგ იგი განავითარა სპარსული პოეზიის შესანიშნავმა მცოდნემ თეიმურაზ პირველმა. მისი მაჯამა საგანგებოდ შერჩეულ ლექსთა კრებულია („ლექსთა ღარიბთა, უცხოთა, რომელ არს გამოკრებული, მიმინდა წერა ამისთვის, არ იქმნას დავიწყებული“), რომელთა სტროფების დიდი ნაწილი ომონიმური რითმებით არის გაწყობილი. მათი ამოხსნა გარკვეულ სირთულესთან არის დაკავშირებული. ამ ჟანრის ლექსებს წერდნენ თუ კრებულებს ადგენდნენ არჩილი, ვახტანგ VI, საბა.

## ლიტერატურა
* *ბარამიძე ა.,* თეიმურაზ პირველი, წგნ.: თეიმურაზ I, ტხზ. სრ., კრ., ალ. ბარამიძის და გ. ჯაკობიას რედ., ტფ., 1934;
**კობიძე დ.,* ქართული და სპარსული პოეტიკის ისტორიიდან, მის წგნ.: ქართულ-სპარსული ლიტერატურული ურთიერთობანი, ტ. 2, თბ., 1969;
**ჯიბლაძე გ.,* რუსთაველის ესთეტიკური სამყარო, თბ., 1966;
**მისივე,* კრიტიკული ეტიუდები, ტ. 6, თბ., 1981;
**გვახარია ა.,* ქსე, ტ. 6, გვ. 522, თბ., 1983

კატეგორია:პოეზია
კატეგორია:ლიტერატურული ტერმინები
კატეგორია:არაბული სიტყვები და ფრაზები
მაჯაღვერი

**მაჯაღვერი** () — მცენარეთა გვარი მაჯაღვერისებრთა ოჯახისა. აერთიანებს 100-მდე სახეობის მარადმწვანე ან ფოთოლმცვივან მცირედ დატოტვილ ბუჩქებს. 

გავრცელებულია ევროპასა და აზიაში. საქართველოში 6 სახეობა იზრდება. უფრო ფართოდ გავრცელებულია ჩვეულებრივი მაჯაღვერი () — ფოთოლმცვივანი ბუჩქი, რომლის სიმაღლე 1,5 მ აღწევს. 

აქვს ვარდეისფერი, სურნელოვანი, თაფლიანი ყვავილები, რომლებიც ფოთლის გაშლამდე ან მათთან ერთად გამოაქვს და წითელი კურკიანა ნაყოფი. გვხვდება უმეტესად მთის ზედა სარტყლის ტყეებში. მეტად დამახასიათებელია სუბალპური გამეჩეხრებული ტანბრეცილი ტყეებისათვის. მისი ყველა ნაწილი შხამიანია და დეკორატიულ მცენარედ იშვიათად აშენებენ.

## ლიტერატურა
კატეგორია:მაჯაღვერისებრნი
მბეჭდავი ქერქიჭამია

**მბეჭდავი ქერქიჭამია** () — მწერი ცხვირგრძელასებრთა ოჯახისა. ხოჭო ბრჭყვიალა შავია. აქვს მოკლე ცილინდრული ბუსუსები, რომელთა სიგრძე 4-5 მმ აღწევს. მატლი თეთრია, ოდნავ მოხრილი, სიგრძით 5 მმ. კვერცხი ბრჭყვიალა თეთრია, ოვალური. მბეჭდავი ქერქიჭამია გავრცელებულია ევროპაში. საქართველოში პირველად 1952 წელს აღმოაჩინეს. შემოჰყვა გაუქერქავ ხე-ტყეს ჩრდილოეთი რაიონებიდან. ხოჭო და მატლი აზიანებს ნაძვს, ფიჭვს, სახლდება მათ ღეროებსა და ტოტებზე.

*ბრძოლის ღონისძიებანი:* სანიტარულ-ჰიგიენური წესების დაცვა, წაქცეული საჭერი ხეების მოწყობა და მათი ქიმიური დამუშავება ფოსფორორგანული პრეპარატებით.

## ლიტერატურა
კატეგორია:ქერქიჭამიასებრნი
მაჰონია

**მაჰონია**, *ჭყორფოთოლა* () — მცენარეთა გვარი კოწახურისებრთა ოჯახისა. გვარში 50-მდე (სხვა მონაცემებით 100№მდე) სახეობის მარადმწვანე ბუჩქი ან ტანდაბალი ხეა. 

უმთავრესად გავრცელებულია ჩრდილოეთ და ცენტრალურ ამერიკაში. რამდენიმე სახეობა გვხვდება აღმოსავლეთ აზიაშიც.

საქართველოში ინტროდუცირებულია 7 სახეობა, მეტწილად —  ჭყორფოთოლა  და იაპონური მაჰონია. ჩრდილოამერიკული ჭყორფოთოლა მაჰონია () მარადმწვანე ბუჩქია, რომლის სიმაღლე 1 მ აღწევს. აქვს მუქი მწვანე, შემოდგომით მოწითალო-ბრინჯაოსფერი ფოთლები, კაშკაშა ყვითელი ყვავილები და ლეგა ნაფიფქიანი მოლურჯო-მოშავო კენკრა ნაყოფი.

დეკორატიული მცენარეა. იყენებენ ბაღ-პარკების მშენებლობაში. მრავლდება თესლით, ფესვის ამონაყარით, მწვანე კალმებით.

## ლიტერატურა 
კატეგორია:კოწახურისებრნი
მბზინვარასებრნი

**მბზინვარასებრნი** () — მწერების ოჯახი ხეშეშფრთიანების რიგისა. ჩვეულებრივ პატარა (1-6 მმ) ხოჭოებია. აქვთ მოკლე ულვაშები, ამობურცული პრიალა სხეული. ოჯახში 2 ათასამდე სახეობაა,. ზოგი აზიანებს ჯვაროსნებს, ზოგი მატაცებელია — სპობს მავნე მწერებს (მაგ. ქერქიჭამიების მატლებს), ზოგი კი მძორზე ცხოვრობს.

## ლიტერატურა
კატეგორია:ხოჭოები
მბურღავი ცხოველები

**მბურღავი ცხოველები** — ზღვის უხერხემლოები, რომლებიც სავალებს ან ღრმულებს აკეთებენ მერქანში, კლდეში, მარჯნის რიფებში და რკინის ხიმინჯებში. მბურღავი ცხოველებს განეკუთვნებიან ორსაგდულიანები (გემის ჭია, ლითოფაგა და სხვა), კიბოსნაირნი (ლიმნორია, სფერომა და სხვა), ღრუბლები (კლიონა), ზოგიერთი მრავალჯაგრიანი ჭია და ზღვის ზღარბი. მრავალი მბურღავი ცხოველები დიდ ზიანს აყენებს ხის გემებს, ხიმინჯებს და სხვა ჰიდროტექნიკურ ნაგებობას.

## ლიტერატურა
კატეგორია:უხერხემლოები
კატეგორია:მავნებელი ცხოველები
მგელი (მრავალმნიშვნელოვანი)

**მგელი** შეიძლება აღნიშნავდეს:

* მგელი — მტაცებელი ცხოველი;
* მგელი — თანავარსკვლავედი;
* მგლები (საფეხბურთო კლუბი) — ქ. ზუგდიდის საფეხბურთო კლუბი.
მგელციხე

**მგელციხე** — ციხესიმაგრე შუა საუკუნეების საქართველოში, ისტორიულ ჯავახეთში, ახლანდელი თურქეთის ტერიტორიაზე (თურქული წყაროებით ქურთ-კალე), მდინარე მტკვრის პირას, საქართველო-თურქეთის საზღვრის მახლობლად. აგებული უნდა იყოს IX-X საუკუნეებში. მგელციხე მნიშვნელოვანი სიმაგრე იყო: კონტროლს უწევდა სამხრეთიდან საქართველოში მომავალ მაგისტრალურ გზას. გვიანდელ ფეოდალურ ხანაში მგელციხე სამცხის ათაგბაგებს ეკუთვნოდა და მათი საყრდენი პუნქტი იყო აჯანყებული ფეოდალების წინააღმდეგ. 1578 წ. 7 აგვისტოს 2-დღიანი ბრძოლის შემდეგ აიღეს ოსმალებმა. XX საუკუნის დასაწყისში მგელციხე დაათვალიერა და აღწერა (რამდენიმე კოშკი, სხვადასხვა დანიშნულების ნაგებობანი და ეკლესია) ექვთიმე თაყაიშვილმა. ეკლესია მოხატული იყო. შემორჩენილია მცირე ფრაგმენტები. ციხის მახლობლად, მტკვრისპირა ფერდობზე, არის მცირე ზომის დარბაზული ეკლესია.

## ლიტერატურა
* *ტატიშვილი თ.,* ქსე, ტ. 6, გვ. 527, თბ., 1983

კატეგორია:ქართული არქიტექტურული ძეგლები საზღვარგარეთ
კატეგორია:თურქეთის ციხესიმაგრეები
მგზავრული

**მგზავრული**, ქართული ხალხური სამხმიანი  სიმღერა. ასრულებენ მამაკაცები მგზავრობის დროს. მგზავრულს ახასიათებს ემოციური მელოდია, გამოკვეთილი რიტმი, ნათელი ფაქტურა, ომახიანი შესრულება, სტროფული ფორმა. პოეტური ტექსტი ნებისმიერია. მგზავრული ზოგჯერ მხოლოდ ცალკეული შეძახილებით („არალო“, „არალალო“) — სრულდება. უფრო ხშირად კი გზასთან დაკავშირებული ტექსტით — „გზა, სიარულში დალია, სიპი ქვა წყალთა დენამა“. მგზავრული პირველად ჩაწერა ანდრია ბენაშვილმა ქიზიყში (სიღნაღის რაიონი) და 1865 წელს გამოაქვეყნა თავის კრებულში „ქართული ხმები“.

## ლიტერატურა
* ჩხიკვაძე გ., ქსე, ტ. 6, გვ. 527, თბ., 1983

კატეგორია:ქართული ხალხური სიმღერები
იოსებ ნონეშვილი

**იოსებ ელიოზის ძე ნონეშვილი** (დ. 6 აპრილი, 1918, კარდანახი, ახლანდელი გურჯაანის მუნიციპალიტეტი — გ. 18 ოქტომბერი, 1980, თბილისი) — ქართველი პოეტი, შოთა რუსთაველის პრემიის ლაურეატი, საქართველოს მწერალთა კავშირის მდივანი (1966-1980).

## ბიოგრაფია
1942 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. პირველი ლექსი გამოაქვეყნა 1938 წელს ჟურნალ „ჩვენს თაობაში“. 1940 წელს გამოსცა პირველი პოეტური კრებული. 1941-1945 წლებში მსახურობდა საბჭოთა არმიაშია. მისი შემოქმედება თარგმნილია ბევრ ენაზე. წლების განმავლობაში რედაქტორობდა ჟურნალ „დილას“, გაზეთ „ლიტერატურულ საქართველოს“, არჩეული იყო მშვიდობის დაცვის რესპუბლიკური კომიტეტის თავმჯდომარედ. 1966 წლიდან სიცოცხლის უკანასკნელ დღემდე მუშაობდა მწერალთა კავშირის მდივნად, მიღებული აქვს გალაკტიონ ტაბიძის სახელობის პრემია წლის საუკეთესო ნაწარმოებისათვის. 1973 წლიდან მშვიდობის დაცვის საქართველოს რესპუბლიკური კომიტეტის თავმჯდომარე. 1981 წელს, გარდაცვალების შემდეგ, მიენიჭა შოთა რუსთაველის სახელობის სახელმწიფო პრემია.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 293, თბ., 1994

## რესურსები ინტერნეტში 
* იოსებ ნონეშვილი

## სქოლიო
კატეგორია:დიდუბის პანთეონში დაკრძალულები
კატეგორია:ქართველი პოეტები
კატეგორია:დაბადებული 1918
კატეგორია:გარდაცვლილი 1980
კატეგორია:გურჯაანის მუნიციპალიტეტში დაბადებულები
კატეგორია:მწერლები ანბანის მიხედვით
ავა გარდნერი

**ავა გარდნერი** ( , დ. 24 დეკემბერი, 1922, გრაბთაუნი, ჩრდილოეთ კაროლინა, შეერთებული შტატები — გ. 25 იანვარი, 1990, ვესტმინსტერი, ლონდონი, ინგლისი) — ამერიკელი მსახიობი და მომღერალი, 1940-იანი და 1950-იანი წლების ჰოლივუდის ერთ-ერთი ყველაზე კაშკაშა ვარსკვლავი. ამერიკის კინოინსტიტუტის ვერსიით ჰოლივუდის ყველა დროის უდიდეს კინოვარსკვლავთა სიაში 25-ე ადგილს იკავებს.

## პირადი ცხოვრება 
გარდნერი იყო 18 წლის, როდესაც კინოსტუდია „MGM“-თან კონტრაქტს მოაწერა ხელი. კონტრაქტის თანახმად დამწყებ მსახიობს კვირაში 50 დოლარს გადაუხდიდნენ. სტუდია „MGM“-ის ერთმა ახალგაზრდა კლერკმა გარდნერი შემთხვევით აღმოაჩინა, როცა ნიუ-იორკელი ფოტოგრაფის — ლარი ტერის სახელოსნოს ჩაუარა და ვიტრინაში გამოფენილი ულამაზესი უცნობი გოგონას ფოტო შენიშნა.

1950 წელს ოცდაექვსი წლის ავა გარდნერი და ოცდაცამეტი წლის ფრენკ სინატრა ერთმანეთს პირველად შეხვდნენ. ამ დროისთვის გარდნერი უკვე ცნობილი კინოვარსკვლავი იყო და მას „მსოფლიოს ყველაზე ლამაზ მტაცებელს“ ეძახდნენ. გარდნერი მეორე ქმართან, სახელგანთქმულ კლარნეტისტ არტი შოუსთან ერთად უკვე აღარ ცხოვრობდა, თუმცა ოფიციალურად გაყრილები არ იყვნენ. გარდნერმა ფრენკ სინატრა გაიცნო ფილმის „ჯენტლმენები ქერებს ამჯობინებენ“ პრემიერაზე. სინატრამ პირველი დანახვისთანავე მოხიბლა გარდნერი. სინატრა ჰოლივუდში მექალთანედ ითვლებოდა. რეპორტიორები ფეხდაფეხ დაჰყვებოდნენ შეყვარებულებს და ფოტო-კამერების ჩხაკა-ჩხუკით ნერვებს უშლიდნენ. მათ შორის ყველაზე თავხედებს სინატრა კბილების ჩამტვრევითად კი დაემუქრა. აგვისტოს ბოლოს მექსიკიდან დაბრუნებულმა სინატრამ გამოაცხადა თავისი გადაწყვეტილების შესახებ – გაეყაროს ცოლს და დაქორწინდეს საყვარელ ქალზე – ოფიციალურად გამოაცხადებს. 7 ნოემბერს ფილადელფიაში გარდნერი და სინატრა დაქორწინდნენ.

## ფილმოგრაფია 
[ავა გარდნერი და [გრეგორი პეკი|thumb|222px]]

## რესურსები ინტერნეტში 
* 
* 
* 
* Ava Gardner Museum
* 

## სქოლიო
კატეგორია:დაბადებული 24 დეკემბერი
კატეგორია:დაბადებული 1922
კატეგორია:გარდაცვლილი 25 იანვარი
კატეგორია:გარდაცვლილი 1990
კატეგორია:ინგლისელი ამერიკელები
კატეგორია:ამერიკელი მსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:XX საუკუნის ამერიკელი მემუარისტები
კატეგორია:XX საუკუნის ამერიკელი მომღერლები
კატეგორია:XX საუკუნის ამერიკელი ქალი მომღერლები
კატეგორია:აფრო-ამერიკელების სამოქალაქო უფლებების დამცველი აქტივისტები
კატეგორია:ამერიკელი ათეისტები
კატეგორია:Metro-Goldwyn-Mayer-ის კონტრაქტორები
მგლინავასებრნი

** მგლინავასებრნი** () — ფრინველთა ოჯახი ბეღურასნაირთა რიგისა. აერთიანებს 2 გვარს: მგლინავებსა () და კლდეცოციებს (). გავრცელებულია ევროპის, აზიის (სამხრეთით ჰიმალაის მთებამდე), ჩრდილო-დასავლეთ აფრიკისა და ამერიკის ტყეებში. საქართველოში გვხვდება 2 სახეობა: ჩვეულებრივი მგლინავა () და  მოკლეთითა ანუ ბაღის მგლინავა (). ბუდეს იკეთებენ ხის ბზარებსა და ქერქში. დედალი 4-7 კვერცხს დებს, 2 კვირას კრუხობს. მგლინავასებრნი ობობებითა და მწერებით იკვებებიან.

## ლიტერატურა 
კატეგორია:ბეღურასნაირნი
ტაქსის მძღოლი (ფილმი)

***ტაქსის მძღოლი*** () — მარტინ სკორსეზეს ფილმი, რომელიც გამოვიდა 1976 წელს. ფილმში რეჟისორი თავადაც ასრულებს მცირე როლს. მონაწილეობენ: რობერტ დე ნირო, ჯოდი ფოსტერი, ჰარვი კეიტელი, სიბილ შეპარდი და სხვები. ფილმმა მიიღო ოქროს პალმის რტო, ჯოდი ფოსტერმა მიიღო BAFTA საუკეთესო მსახიობი ქალისთვის მეორეხარისხოვან როლში.

## სიუჟეტი
ვიეტნამის ომის ვეტერანი ტაქსის მძღოლად მუშაობს ნიუ-იორკში. მის ირგვლივ მხოლოდ ძალადობა და უსამართლობაა, ამ ყოველივეს შემყურე ის მარტოხელა მონადირედ გადაიქცევა, რომელიც ცდილობს სამართლიანობის აღდგენას.

## როლებში
*რობერტ დე ნირო - ტრევის ბიკლი
*ჯოდი ფოსტერი - აირის სტისმა 
*ჰარვი კეიტელი - მეთიუ 
*სიბილ შეპარდი - ბეტსი
*პიტერ ბოილი - ოსტატი
*ალბერტ ბრუკსი - ტომი
*ლეონარდ ჰარისი - ჩარლზ პალანტაინი

## რესურსები ინტერნეტში 
* 
* ტაქსის მძღოლი Allmovie-ზე
* ტაქსის მძღოლი Rotten Tomatoes-ზე 
* ტაქსის მძღოლი Filmsite.org-ზე
* როჯერ ებერტის განხილვა 
* ტაქსის მძღოლის ფანების საიტი

## სქოლიო 
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1976 წლის ფილმები
კატეგორია:მარტინ სკორსეზეს ფილმები
PayPal

**Paypal** — ელექტრონული საგადასახადო სისტემა, რომელიც ახორციელებს თანხის გადარიცხვის ოპერაციებს ინტერნეტის საშუალებით. დღეისათვის იგი მუშაობს 190 სახელმწიფოში და ჰყავს 164 მილიონზე მეტი დარეგისტრირებული მომხმარებელი. პეიპალი მუშაობს 17 ეროვნულ ვალუტაზე. 2002 წლიდან მოყოლებული 2014 წლამდე იყო ცნობილი ინტერნეტ აუქციონის, eBay-ს მფლობელობაში. დაარსდა 1998 წელს, როგორც პორტატიული ხელსაწყოების უსაფრთხოების პროგრამების მწარმოებელი. 2015 წლიდან არის დამოუკიდებელი კომპანია.

## რესურსები ინტერნეტში 
* paypal.com
* ინფორმაცია რუსულ ენაზე. 
* პეიპალის გამოყენება სავაჭრო სისტემაში eBay. 
* საქართველო PayPal–ის სისტემაში ჩაერთო 

## სქოლიო
კატეგორია:ელექტრონული საგადასახადო სისტემები
კატეგორია:ციფრული ვალუტები
კატეგორია:აშშ-ის საინფორმაციო ტექნოლოგიური კომპანიები
კატეგორია:საგადასახადო სისტემები
კატეგორია:ონლაინ გადახდები
კატეგორია:NASDAQ-ზე აღრიცხული კომპანიები
A State of Trance 2004

***A State of Trance 2004*** — 2004 წელს გამოცემული საუკეთესო ჰიტების კრებული. იგი შედგენილია მუსიკოს არმინ ვან ბიურენის მიერ. დისკი გამოსცა ლეიბლმა Armada Music.

## სიმღერების სია 
### დისკი 1
# მარკ ოტენი - Tranquility (7:10)მწერალი, პროდიუსერი — მარკ ოტენი
# Solid Globe - Sahara (5:48)მწერალი, პროდიუსერი — მაურისიო ნაითი, ნიკ ბიგტენი, რეინ ვან დიკი, ივეს ლე ვერნე
# Whirlpool - Under The Sun (Solarstone Remix) (7:18)პროდიუსერი — ფილო & პერირემიქსი — Solarstoneმწერალი — ბო პერიკისი, დომინიკ ფილოპეი
# Three Drives - Signs From The Universe (4:14)მწერალი, პროდიუსერი— დიჯეი ტონ ტ.ბ., ერიკ დე კონინგი
# Airwave - Ladyblue (Original Beat) (5:53)მწერალი, პროდიუსერი — ლ-ვი
# Kyau vs. Albert - Velvet Morning (Aalto Remix) (5:01)რემიქსი — Aaltoმწერალი, პროდიუსერი — რალფ კიაუ, სტივენ მოიბუს ალბერტი
# Fictivision vs. Phynn - Escape (Phynn Mix) (5:36)რემიქსი — Phynnმწერალი, პროდიუსერი — ბარტ ვან ვისერი, ფინი დე იაგერი
# Perpetuous Dreamer - Future Funland (Astura Remix) (5:00)რემიქსი — Asturaმწერალი, კომპოზიტორი, პროდიუსერი — არმინ ვან ბიურენი
# Active Sight - The Search For Freedom (6:01)მწერალი, პროდიუსერი — ფრედ ბეიკერი, M.I.K.E.
# Super8 - Alba (6:00)Written-By, Producer — Miika Eloranta
# OceanLab - Satellite (Original Above & Beyond Remix) (5:45)რემიქსი, პროდიუსერი — Above & Beyondმწერალი — ჯონო გრენტი, ჯასტინ სუისა, პავო სილჯამაკი, ტონი მაქგუინესი
# რობერტ ნიკსონი - Spiral (6:54)მწერალი, პროდიუსერი - რობერტ ნიკსონი
# არმინ ვან ბიურენი & ჯასტინ სუისა - Burned With Desire (Rising Star Remix) (7:07)რემიქსი — Rising Starმწერალი, პროდიუსერი — არმინ ვან ბიურენი, ჯასტინ სუისა
### დისკი 2 
# პერი ო’ნეილი - Kubik (8:06)მწერალი, პროდიუსერი — პერი ო’ნეილი 
# ვალენტინო - Flying (Sultan & The Greek Remix) (5:37)გამიქსულია — იზტოკ ტურკი, ვალენტინო კანზიანიპროდიუსერი — ვალენტინო კანზიანირემიქსი — Sultan & The Greekმწერალი — დენის ბეგანოვიჩი, ვალენტინო კანზიანი
# მაიკლ ბარნსი - The Ambience (4:35)მწერალი, პროდიუსერი — მაიკლ ბარნსი
# პიტერ მარტინი - Perfect Wave (6:43)მწერალი, პროდიუსრი — პიტერ მარტინი
# ჯონ სიმსი vs. Locust - Mind Circles (Perry O'Neil Remix) (4:47)მწერალი, პროდიუსერი — ჯონ სიმსი, პერი ო’ნეილი
# რემი & როლანდ კლინკენბერგი - Fearless (5:42)მწერალი, პროდიუსერი — რემი ანგერი, როლანდ კლინკენბერგი
# Solarstone vs. სკოტ ბონდი - Naked Angel (6:07)მწერალი, პროდიუსერი — ენდი ბარი, რიკ მოუეტი, სკოტ ბონდი
# M.I.K.E. presents Fascinated - Totally Fascinated (6:18)მწერალი, პროდიუსერი — M.I.K.E.
# Mono - Rise (5:37)მწერალი, პროდიუსერი — ჯეზპერ სოდერლანდი
# Envio - Time To Say Goodbye (Passiva Mix) (6:04)რემიქსი — Passivaმწერალი, პროდიუსერი — აშხან ფარდოსტი
# True Form - Forbidden Colours (7:28)მწერალი, პროდიუსერი — პერი ო’ნეილი, რობერტ ნიკსონი
# Arctic Quest - Offbeat (5:31)მწერალი, პროდიუსერი — ემიელ ტენ ჰარი
# ტერი ბოუნსი vs. ფრედ ბეიკერი presents Water Plane - Introspection (John Askew Mix) (5:06)პროდიუსერიr — ფრედ ბეიკერი, Mr. Samრემიქსი - John Askewმწერალი, კომპოზიტორი, პროდიუსერი — ფედერიკ დე ბეიკერი, ტერი ბოუნსი

## რესურსები ინტერნეტში 
*ინფორმაცია საიტზე Discogs

კატეგორია:A State of Trance
კატეგორია:არმინ ვან ბიურენის ალბომები
კატეგორია:2004 წლის კომპილაციური ალბომები
A State of Trance 2005

***A State of Trance 2005*** — 2005 წლის კრებული. იგი შედგენილია მუსიკოს არმინ ვან ბიურენის მიერ. დისკი გამოიცა ლეიბლის Armada Music მიერ.

## სიმღერების სია 
### დისკი 1
# Interstate - I Found You
# Hidden Logic presents Luminary - Wasting
# მარკუს სქულსზი - First Time
# მაქს გრაჰამი & ჯესიკა ჯაკობსი - I Know You're Gone
# მაიკ ფოილი presents Statica - Space Guitar
# ავა მეა - In the End
# Elevation - Ocean Rain
# Locust - Aerospace [Probspot Remix]
# არმინ ვან ბიურენი - Shivers
# EnMass - Beyond Horizon
# Kyau vs. Albert - Falling Anywhere [Rework]
# ფრაგილი featuring ალექს ლემონი - Inertia [Armin van Buuren Remix]
# სოფია სუგარი - Call of Tomorrow [John O'Callaghan Remix]
# მარკოსი - Cosmic Strings **
# ჯონ ასქიუ - Mood Swing **
### დისკი 2
# პიტერ მარტინი presents Anthanasia - Simply Blue
# Nu Frequency - 808
# ენდი მური - Halcyon
# აჰმეტ ერტინუ - Why [Derek Howell Mix]
# ოლივერ ლიები vs. დიჯეი პრიჩი - Papel [Preach Remix]
# რემი - Crackdown
# გაბრიელ & დრესდენი - Arcadia
# ტილტი - Twelve [Max Graham Remix]
# მეთიუ დიკი - Deep Show
# Recluse - Emotional Void
# Adam White featuring Martin Grech - Ballerina
# Blank & Jones - Perfect Silence [E-Craig 212 Vocal Mix]
# კიაუ vs.ალბერტი - Made of Sun [KvA Hard Dub - AVB Edit]
# M.I.K.E. - Massive Motion **
# Eye Wall - Bad Deal **
# ჰამერი & ბენეტი - Language [Santiago Nino Dub Tech Mix] **
# ლიქუიდ ოვერდოსი - Ancient Space [Fred Baker Remix] **

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:A State of Trance
კატეგორია:არმინ ვან ბიურენის ალბომები
კატეგორია:2005 წლის კომპილაციური ალბომები
მგლის სოკო

**მგლის სოკო**  () — ქუდიანი სოკო ფსათირელასებრთა ოჯახისა. აქვს ზარისებრი, მოყვითალო-მურა, ცენტრში უფრო მუქი ქუდი, რომლის დიამეტრია 3-6 სმ; დაფარულია მბზინავი ქერცლით, რომელიც მალევე ქრება. ფირფიტები ჯერ თეთრია, შემდეგ შავი. ფეხი თეთრია, იზრდება ადრე გაზაფხულიდან ზამთრის პირამდე ჯგუფებად, დამპალ ხეებზე და მათ ახლოს, აგრეთვე ნაკელიან ადგილებზე. იჭმევა ნორჩი.

## ლიტერატურა
## რესურსები ინტერნეტში
კატეგორია:კოპრინოპსისი
კატეგორია:საჭმელი სოკოები
ცოფიანი ხარი (ფილმი)

**ცოფიანი ხარი** () — მარტინ სკორსეზეს ფილმი, რომელიც გამოვიდა 1980 წელს. ფილმში მონაწილეობენ რობერტ დე ნირო, კეთი მორიარტი, ჯოუ პეში, ფრენკ ვინსენტი, ნიკოლას კოლასანტო, ტერესა სალდანა და სხვა. შავ-თეთრი ფილმი გადაღებულია ჯეიკ ლამოტას წიგნის მიხედვით.

## სიუჟეტი
ჯეიკი – მეტსახელად ბრონქსელი ხარი – მოკრივეა საშუალო წონით კატეგორიაში.  1940-იანი წლების ნიუ-იორკში მისი კარიერა მწვერვალზეა. ის რინგზე უძლეველია, მაგრამ ძალადობით გამოირჩევა რინგის მიღმაც. მუდმივად ჩხუბობს მეუღლესთან. ჯეიკი დაამარცხებს რივზს რინგზე, თუმცა მსაჯები სადაო გადაწყვეტილებას მიიღებენ და გამარჯვებას რივზს ჩაუთვლიან, რაც ბრბოს აღაშფოთებს. ჯეკი ენდობა საკუთარ ძმას, ჯოუის. 1943 წელს დეტროიტში ის დაამარცხებს შუგარ რეი რობინსონს. რობინსონთან მესამე ბრძოლაში ის დამარცხდება. ჯეკი მოიყვანს მეორე ცოლს, ახალგაზრდა და ქერათმიან ვიკის. 1947 წელს ნიუ-იორკში ჯეკი გაანადგურებს ტონი ჯენაიროს. მას შემდეგ, რაც ვიკი სალვისთან ერთად წავა დასალევად, ჯოუ სცემს სალვის. ჯეკი კი ჯოუისა და ვიკიზე ეჭვიანობს, მათ ღალატში დაადანაშაულებს და ორივეს სცემს. ვიკისა და ჯოუიზე გადამტერებით ჯეკი გაანადგურებს საკუთარ პროფესიულ და პირად ცხოვრებას 1950-იან წლებში. რინგზე რობინსონი სასტიკად სცემს ჯეკს, თუმცა ვერ წააქცევს მას. კრივიდან წასული ჯეკი გახსნის ღამის კლუბს, სადაც საღამოები მიჰყავს. ჯეკი ბოლოს ისე დაეცემა, რომ ციხეში აღმოჩნდება. ის კედლებს ურტყავს და ტირის რომ ცხოველი არ არის. ფილმის ბოლოს ჯეკი რეპეტიციას გადის და იმეორებს მარლონ ბრანდოს პერსონაჟის ციტატას ფილმიდან „ნავსადგურში“.

## როლებში
* რობერტ დე ნირო  — ჯეიკ ლამოტა 
* კეთი მორიარტი — ვიკი ტაილერი
* ჯოუ პეში - ჯოუი ლამოტა
* ფრენკ ვინსენტი - სალვი ბეტსი
* ნიკოლას კოლასანტო - ტომი კომო
* ტერესა სალდანა - ლენორა ლამოტა
* ფრენკ ადონაისი — პეტსი
* მარიო გალო — მარიო
* კევინ მეჰონი — ტონი ჯენაირო

## ჯილდოები
**ოსკარი**
#საუკეთესო მსახიობი კაცი: რობერტ დე ნირო
#საუკეთესო მონტაჟი: თელმა სქუნმეიქერი

**BAFTA**
#საუკეთესო მონტაჟი: თელმა სქუნმეიქერი

## რესურსები ინტერნეტში
*

## სქოლიო
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1980 წლის ფილმები
კატეგორია:United Artists-ის ფილმები
კატეგორია:მარტინ სკორსეზეს ფილმები
კატეგორია:შავ-თეთრი ფილმები
კატეგორია:ავტობიოგრაფიებზე დაფუძნებული ფილმები
მდადე

**მდადე**, *მდადი* — პატარძლის მაყარი ქალის ქორწილში, „დიაცი სძლის მაყარი“ (საბა). მდადეს ირჩევდნენ ნათესავთა და ახლო მეგობართა წრიდან. ევალებოდა საქორწილო რიტუალის განმავლობაში პატარძალთან ყოფნა და მისი უშუალო მფარველობა. ზოგან მის ფუნქციაში შედიოდა ქორწილის ღამეს ნეფე-დედოფლისათვის ლოგინის გაშლა, დილით კი — ალაგება. მდადე დიდი პატივისცემით სარგებლობდა როგორც ქალის, ისე ვაჟის ოჯახში.

## ლიტერატურა 
კატეგორია:ქორწინება
მდგნალი

**მდგნალი** (Salix caprea) — ფოთოლმცვივანი ბუჩქი ან ტანდაბალი (10 მ-მდე) ხე ტირიფის გვარის. ნორჩი ყლორტები ლეგაა, ბუსუსიანი. ფოთლები — ფართოა, ელიფსური ან წაგრძელებული, ზემოდან მუქი მწვანე და შიშველი, ქვემოდან ქეჩისებრბუსუსიანი და ლეგა მწვანე. 

გავრცელებულია ევროპასა და მცირე აზიაში. იზრდება მთელ საქართველოში, დაბლობიდან მოკიდებული სუბალპურ სარტყლამდე, ტყის პირებზე, მდინარეებისა და რუების გასწვრივ. თაფლოვანია. ქერქი შეიცავს ტანიდებს და იყენებენ ტყავის მოსათრიმლავად. მრავლდება თესლით და ძირკვის ამონაყარით.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა
კატეგორია:ტირიფისებრნი
კირა ნაიტლი

**კირა კრისტინა ნაიტლი** (, დ. 26 მარტი, 1985, ლონდონი) — ოქროს გლობუსის, BAFTA-სა და ოსკარის ნომინანტი ინგლისელი კინოსა და ტელევიზიის მსახიობი.

## ბიოგრაფია
როდესაც კირას ექვსი წელი შეუსრულდა, მას საკუთარი აგენტი ჰყავდა. შვიდი წლის ასაკში მას ჰქონდა დებიუტი ფილმში „სამეფო დღესასწაული“, სადაც პატარა გოგონას როლი ერგო. 11 წლის ასაკში ის არა ერთ მინი-ტელესერიალსა და ტელეშოუში იქნა გადაღებული, რომლებიც ევროპის მასშტაბით გადაიცემოდა. ამავე ასაკში მონაწილეობა ჰქონდა მიღებული პატარა როლებში ფილმებში „სასოფლო საქმე“ (1994), „საგანძურის მაძიებლები“ (1996) და „სახლში დაბრუნება“ (1998).

საერთაშორისო წარმატებას მიაღწია  2003 წელს, ფილმებით „დაარტყი როგორც ბექჰემმა“ და „კარიბის ზღვის მეკობრეები: შავი მარგალიტის წყევლა“. ამის შემდეგ ნაიტლი გამოჩნდა ჰოლივუდის ფილმებში და მოიპოვა ოსკარის ნომინაცია ელიზაბეტ ბენეტის როლის შესრულებისათვის ჯო ვრაიტის ფილმში „სიამაყე და ცრურწმენა“, რომელიც ჯეინ ოსტინის ამავე სახელწოდების რომანის მიხედვითაა გადაღებული.

## ფილმოგრაფია 
## რესურსები ინტერნეტში
* 
* 

## სქოლიო
კატეგორია:ინგლისელი მსახიობები
კატეგორია:დაბადებული 1985
კატეგორია:დაბადებული 26 მარტი
კატეგორია:ცოცხალი ადამიანები
კატეგორია:ინგლისელი ქალი კინომსახიობები